
Club Zlatograd & Nedelino                                                                                          МБАЛ „проф. д-р Асен Шопов”  ЕООД   
Фонд „Стипендия за лекари и медицински специалисти“

О Т Ч Е Т

За дейността на Обществения съвет на Фонд „ Стипендия за лекари и медицински специалисти“ Златоград за периода месец юни 2023 година- месец юни 2024 година 

Фонд „Стипендия за лекари и медицински специалисти“ Златоград за нуждите от медицински кадри за МБАЛ Златоград и общините Златоград и Неделино  е учреден на 14.06.2023 година. 

Учредяването на Фонда е по инициатива на Ротари клуб Златоград- Неделино и се реализира от МБАЛ Златоград с подкрепата на  общините Златоград и Неделино. Формирането на финансовия ресурс на фонда се реализира чрез дарения от фирми, организации и граждани.

Целта на фонда е подпомагане на обучението на медицински кадри с условия за осигурена реализация по специалността  в МБАЛ Златоград, училища, детски градини и детски ясли,за период равен на броя години на финансиране.


Чрез „Фонда“ се покриват  разходите за семестриалните такси, като при поемането им от Държавния бюджет, Фонда ще покрива други разходи за обучението в същия размер, както и поемане на допълнителни разходи при наличието на финансов ресурс.


През отчетния период се даде началото на осъществяване на дейността съгласно целите на Фонда и приетия правилник за дейността. 


Чрез писма и лични контакти се информираха широк кръг от   представители на бизнеса и общественици за набиране на средства по специално откритата сметка към МБАЛ Златоград.


В резултат на всички действия в тази връзка към месец юни 2024 година по сметката на фонда са постъпили общо  13 250.00 лева, като следва:

	№
	Дарител 
	Дата 
	Сума в лева
	Сума с натрупване

	1
	Димитър Алендаров


	12.06.2023 
	100.00 
	

	2
	Д-р Людмил Личев
	15.06.2023 
	100.00
	200,00

	3
	Ротари клуб „Златоград-Неделино“ 
	20.06.2023 
	4000.00
	4200,00

	4
	Д-р Асен Емилов 
	21.06.2023 
	500.00
	4700,00

	5
	Екип от Лабораторията в МБАЛ
	21.06.2023
	50.00
	4750,00

	6
	Съни Маркет ЕООД – Георги Дечев 
	08.08.2023 
	500.00
	5250,00

	7
	Бултекс ЕООД – Александър Митушев 


	10.11.2023
	3000,00
	8250,00

	8
	Бултекс 99 – Стефан Башев


	14.11.2023
	3000,00
	11250,00

	9
	Югстрой ООД Златоград
	29.12.2023 
	2000,00
	13250,00



На фирмите дарители са връчени сертификати за дарение, както и договори за дарение с цел прилагане на механизма за намаление на облагаемата печалба с дарената сума.


Формирания финансов ресурс обезпечава семестриалните такси за обучение на 4 лица за пълния 4 годишен курс на обучение.


За учебната 2023-2024 година са сключени три договора за обучения по специалност „Медицинска сестра“,  като са финансирани таксите за първи и втори семестър в общ размер от 2000.00 лева.


Продължава процеса на набиране на желаещи младежи за обучения  за лекари и  медицински специалисти, като могат да се включат и действащи студенти на всеки етап от обучението. Проведени са срещи в  средните училища в община Златоград и община Неделино с 11 и 12 класове, като са предоставени и информационни брошури. Поставена е информация на подходящи места за информиране на по-широк кръг от населението, като същата е качена и на сайта  на двете общини.               

Дата: 14.06.2024 година

Димитър Алендаров

Председател на обществения съвет на Фонд“Стипендия за лекари и медицински специалисти“ Златоград 2023-2024 година
Фонд “Стипендия за лекари и медицински специалисти“ Златоград се реализира от МБАЛ Златоград , по инициатива на Ротари клуб Златоград- Неделино и подкрепата на община Златоград и община Неделино


